सरकारी स्कूल: अब लर्निंग इंडिकेटर से होगी पढ़ाई
जिले के सभी सरकारी प्राइमरी और मिडिल स्कूलों में बच्चों को लर्निंग इंडिकेटर के तौर तरीकों से बढ़ाया जाएगा। एनसीईआरटी के लर्निंग इंडिकेटर (सीखने के संकेत) के आधार पर हर विषय में कक्षा 1 से 3, कक्षा 3 से 5 और कक्षा 6 से 8 के लिए राज्य शिक्षा केन्द्र स्तर पर लर्निंग इंडिकेटर बनाया है। जिसमें मुख्य रूप से अवधारण क्षेत्र, पेडागॉजिकल प्रक्रिया, लर्निंग इंडिकेटर एवं मूल्यांकन को शामिल किया है। लर्निंग इंडिकेटर के माध्यम से पढ़ाने के तरीकों को चिन्हित करना आसान होगा।
इसमें शामिल मूल्यांकन के अंश से अध्यापकों को शिक्षण में सहायता मिलेगी। इससे बच्चों की शैक्षिक उपलब्धि बढ़ाने में सहयोग मिलेगा। पहली कक्षा के बच्चों को छोटी-छोटी दो-दो, चार-चार पंक्तियों वाली सरल कविताएं सुनाना। परिवेश में प्रचलित कहानियां सुनाना और स्थानीय भाषा या बोली की कविता व कहानी को रुचिपूर्ण व रोचक ढंग से सुनाना। गणित सहित कक्षा 6 से 8 तक के बच्चों को इतिहास, भूगोल, नागरिक शास्त्र विषयों को लर्निंग इंडिकेटर के तरीकों से पढ़ाया जाएगा। इसे लेकर राज्य शिक्षा केन्द्र भोपाल ने हाल ही में आदेश जारी किए हैं। इससे स्कूली बच्चों का पढ़ाई के प्रति मानसिक स्तर में काफी सुधार आएगा।
कक्षा 6 से 8 के बच्चों को फायदा
इतिहास : ऐतिहासिक युगों में विकास क्रम जानना, एतिहासिक विविधता को समझना, छात्रों में सहानुभूति एवं कल्पनाशीलता का विकास, ऐतिहासिक मानचित्रों से परिचित होना व महत्व को जाना।
भूगोल : पृथ्वी मनुष्यों एवं अन्य जीवों का प्राकृतिक निवास है, इसे जानेंगे, पृथ्वी पर वायुमंडल एवं उसकी विभिन्न परतों को समझेंगे, मानचित्र अंकन के कौशलों को अर्जित करना, प्राकृतिक एवं मानवीय पर्यावरण के घटकों को समझना।
नागरिक शास्त्र : बालक में अपनी वैयक्तिकता को बनाए रखते हुए सामाजिक शक्तियों और समाज विरोधी मूल्यों के संदर्भ में समझ विकसित करना, सम सामयिक मुद्दों को बहुआयामी परीपेक्ष्य में देखने की समझ विकसित करना, स्थानीय, क्षेत्रीय, राज्यीय एवं केन्द्रीय सरार के गन एवं कार्य लोकतांत्रिक प्रक्रिया में भागीदारी की समझ विकसित करना।
लर्निंग इंडिकेटर से पढ़ाई का यह है उद्देश्य
हर बच्चा अनूठा है। उसकी अपनी क्षमताएं और कमियां हैं। सभी बच्चे स्वभाव से ही सीखने के लिए प्रेरित रहते हैं। सीखने की क्षमता रखते हैं। इसलिए उन्हें अभिप्रेरण, विश्वास और अधिक अवसर देने की आवश्यकता है। बच्चे अपनी सीखने की गति और तरीके निरंतर सीखते और प्रगति करते हैं। अर्थ निकालना, अमूर्त विचारों को विकसित करना, विवेचना व काम करने की क्षमता सक्रिय करना, सीखने की प्रक्रिया के सर्वाधिक महत्वपूर्ण पहलू हैं। खास बात यह है कि बच्चे विभिन्न तरीकों से सीखते हैं। जैसे अनुभव से, चीजें स्वयं बनाने से, नए प्रयोग करने, पढ़ने, विमर्श करने, पूछने, सुनने, उसे सोचने, विश्लेषण करने व गतिविधि या लेखन आदि से। इन्हीं तरीकों से बच्चों को पढ़ाने से शिक्षा में सुधार होगा।
कवायद
awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva